伊利沙伯醫院

伊利沙伯醫院（Queen Elizabeth Hospital），係香港一間公立醫院，由香港醫院管理局管理，係九龍中聯網其中一間醫院，地址係九龍京士柏加士居道30號。佢曾經係英聯邦最大嘅全科醫院。 簡介 伊利沙伯醫院喺1963年啟用，係九龍區嘅大型綜合醫院，病床超過1,800張，職員大概4,800人，提供24小時急症室服務，共設16個專科、3間專科診所、同5間普通科門診診所。 伊利沙伯醫院為每個臨床專科嘅病人提供高層次同高強度護理，亦喺多個所設嘅臨床專科當中，扮演住第三層專介中心嘅角色，特別係癌症科、胸肺同心臟科、腦神經科、愛滋病科。 伊利沙伯醫院係醫生、護士同專職醫療人員嘅基本同研究生訓練嘅教學中心，同各有關嘅大專院校關係密切。 伊利沙伯醫院同公共同其他醫護機構合作，為香港開創咗幾個健康服務同專業發展，例如病人資源中心、青少年醫療中心、醫院義工服務、護理教育、公眾健康教育等。 服務範圍 24小時急症服務 臨床服務 日間醫療中心及L座專科及職員診所 急症科 麻醉科及手術室服務部 心胸外科 臨床腫瘤科 耳鼻喉科 感染控制組 深切治療科 內科 神經外科 婦產科 矯形及創傷科 兒科 病理學部 放射診斷部 外科 專職醫療服務 臨床心理科 營養部 職業治療部 藥劑部 物理治療部 足部治療部 義肢矯形部 言語治療科 臨床支援服務 內視鏡組 電子圖表檢驗組 出面網頁 官方網頁 醫院管理局：伊利沙伯醫院 參考